Το 1980 ήμουν ειδικός ρεπόρτερ για τη The Record στην κομητεία Μπέργκεν,
και κάλυπτα το Χάζμπρουκ Χάιτς και το Λόνταϊ, Νιου Τζέρσεϊ.
Δεχτήκαμε κλήση για ένα συμβάν
στο Quality Inn στο Χάζμπρουκ Χάιτς.
Και φυσικά ήταν ευθύνη μου να ανταποκριθώ.
Μια γυναίκα φώναξε αρκετά δυνατά
για να την ακούσει το προσωπικό του ξενοδοχείου
και να έρθει να της χτυπήσει την πόρτα.
Κατάφερε να κάνει σήμα με το χέρι της
στο άτομο που βρισκόταν απ' έξω.
Το προσωπικό κατάλαβε ότι είχε πρόβλημα.
Κι αμέσως καλούν την αστυνομία.
Αυτός έχει πλέον πανικοβληθεί.
Αποκαλύφθηκε, πρέπει να φύγει.
Προσπαθεί να το σκάσει τρέχοντας στον διάδρομο.
Ξαφνικά ήρθε ένας αστυνομικός του Χάζμπρουκ Χάιτς,
τον πέταξε κάτω…
Του είπε να σταματήσει, να σηκώσει τα χέρια του,
και είπε "Αν δεν σταματήσεις, θα σε σκοτώσω".
Αυτός σταμάτησε
κι έριξε τα πάντα κάτω.
Όταν πιάνουν τον δράστη,
έχει στην κατοχή του κολλητική ταινία,
έχει χειροπέδες,
έχει σαδομαζοχιστικά σετ δεσίματος,
έχει ηρεμιστικά.
Η αστυνομία ανέκρινε τη Λέσλι Ανν Ο'Ντελ,
κι αυτή είπε στους αστυνομικούς όλα όσα της έκανε.
Τον κατηγόρησε για σεξουαλική επίθεση
και είπε ότι, όταν της έβαλε χειροπέδες
και την απείλησε,
φοβήθηκε ότι θα τη σκοτώσει.
Αλλά όταν η αστυνομία ανέκρινε τον ύποπτο,
αυτός το παρουσίασε σαν να μην έφταιγε αυτός.
Είπε ότι εκείνη πήγε εκεί με τη θέλησή της,
οπότε δεν είχε διαπραχθεί κανένα έγκλημα.
Αλλά για την αστυνομία του Νιου Τζέρσεϊ άρχισαν αμέσως να χτυπάνε καμπανάκια.
Πρόκειται για το ίδιο ξενοδοχείο
όπου δολοφονήθηκαν δυο γυναίκες παλιότερα.
Πρέπει να είναι ο ίδιος.
Έτσι, η αστυνομία τον συνέλαβε
και τον πήγε στο αρχηγείο της αστυνομίας.
ΚΟΜΗΤΕΙΑ ΜΠΕΡΓΚΕΝ ΓΡΑΦΕΙΟ ΣΕΡΙΦΗ
Και έμαθε ότι τον έλεγαν Ρίτσαρντ Κάτινχαμ.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
23 ΜΑΪΟΥ 1980
ΠΟΛΗ ΤΗΣ ΝΕΑΣ ΥΟΡΚΗΣ
1 ΜΕΡΑ ΜΕΤΑ ΤΗ ΣΥΛΛΗΨΗ ΤΟΥ ΡΙΤΣΑΡΝΤ ΚΑΤΙΝΧΑΜ
Στη Νέα Υόρκη, η υπόθεση του Διαμελιστή
είχε ουσιαστικά βαλτώσει.
5 ΜΗΝΕΣ ΜΕΤΑ ΤΟΥΣ ΦΟΝΟΥΣ ΤΗΣ ΝΤΙΝΤΕ ΓΚΟΥΝΤΑΡΖΙ ΚΑΙ ΤΗΣ ΑΓΝΩΣΤΗΣ
Δεν υπήρχαν άλλα στοιχεία.
8 ΜΕΡΕΣ ΜΕΤΑ ΤΟΝ ΦΟΝΟ ΤΗΣ ΤΖΙΝ ΡΕΪΝΕΡ
Γιατί η έρευνα
δεν οδήγησε σε κανέναν ύποπτο.
Θυμηθείτε κάτι. Ότι στις αρχές της δεκαετίας του '80
δεν υπήρχε επικοινωνία μεταξύ αστυνομικών αρχών.
Οπότε, λίγες μέρες μετά τον φόνο της Τζιν Ανν Ρέινερ,
οι αρχές στη Νέα Υόρκη
δεν είχαν ιδέα ότι ένας ύποπτος
που είχε τον ίδιο τρόπο δράσης με τον Διαμελιστή
είχε συλληφθεί για επίθεση σε μια πόρνη απέναντι από το ποτάμι,
στο Νιου Τζέρσεϊ.
ΚΟΜΗΤΕΙΑ ΜΠΕΡΓΚΕΝ, ΝΙΟΥ ΤΖΕΡΣΕΪ
Ο Ρίτσαρντ Κάτινχαμ κρατούνταν στην κομητεία Μπέργκεν
για την επίθεση κατά της Λέσλι Ανν Ο'Ντελ.
Και η αστυνομία του Τζέρσεϊ σκεφτόταν ότι ίσως ήταν ο σίριαλ κίλερ
που έψαχναν,
ο οποίος σκότωσε τη Βάλερι Στριτ και τη Μέριαν Καρ στο Quality Inn.
Έτσι, η κομητεία Μπέργκεν άρχισε να χτίζει την υπόθεση
συνδέοντάς τον με προηγούμενα εγκλήματα.
Έμαθαν ότι ο Ρίτσαρντ Κάτινχαμ ζούσε κοντά, στο Λόνταϊ του Νιου Τζέρσεϊ,
που συνορεύει με το Χάζμπρουκ Χάιτς,
όπου βρισκόταν το Quality Inn.
Η αστυνομία είχε επίσης μάθει
ότι η Μέριαν Καρ είχε απαχθεί
από το ίδιο συγκρότημα όπου έμενε ο Ρίτσαρντ Κάτινχαμ
περίπου πέντε χρόνια πριν από την απαγωγή της.
Σε όλες αυτές τις περιπτώσεις υπάρχουν χειροπέδες,
δυο θύματα με στραγγαλισμό,
δυο θύματα με υπολείμματα κόλλας γύρω από το στόμα τους.
Άρα έχουμε ένα μοτίβο εδώ.
Κι ένιωθαν σίγουροι ότι αυτός μπορεί να είχε σχέση.
Υπήρχαν πολλές δυσκολίες για τους ερευνητές.
Δεν είχαν αρκετά στοιχεία για να υποστηρίξουν την υπόθεση.
Γιατί δεν θες μόνο να τον συλλάβεις, αλλά να καταδικαστεί.
Πρέπει να χτίσεις μια στέρεη υπόθεση με αξιόπιστες πληροφορίες,
πάνω σε στοιχεία και καταθέσεις
επιζώντων θυμάτων όπως η Λέσλι Ανν Ο'Ντελ.
Επειδή πρόκειται ειδικά για σίριαλ κίλερ,
οι ντετέκτιβ ερευνούν αν κάτι παρόμοιο συνέβη και σε άλλες.
Γιατί αν έχεις κι άλλες που επέζησαν,
έχεις περισσότερους μάρτυρες,
πράγμα που θα βοηθούσε να καθοριστεί το τι κάνει ο τύπος και πώς το κάνει.
Πώς την πλησίασε;
Τι της είπε;
Πώς πήγε η βραδιά;
Πότε χάλασε;
Αυτές οι μικρές λεπτομέρειες μπορούν να συνδέσουν διάφορα εγκλήματα.
Είναι αποφασιστικής σημασίας.
Οι ερευνητές του Μπέργκεν
ανακάλυψαν πολλές ανεπίλυτες υποθέσεις επίθεσης και βιασμού,
όπου τις πήγαν από τη Νέα Υόρκη
στο Νιου Τζέρσεϊ και παραλίγο να τις σκοτώσουν.
22 ΜΑΡΤΙΟΥ 1978
ΕΠΙΖΩΣΑ #1 ΚΑΡΕΝ ΣΙΛΤ
Όταν συνήλθα,
ήμουν ξαπλωμένη γυμνή
σε ένα φρεάτιο σε συγκρότημα κατοικιών.
Το προηγούμενο βράδυ, την πλησίασε σε ένα μπαρ στη Νέα Υόρκη.
Άρχισε να μου μιλάει.
ΕΠΙΣΗΜΗ ΚΑΤΑΘΕΣΗ
Με ρώτησε τι έκανα μόνη μου εκεί.
Πρότεινε να την κεράσει ένα ποτό.
Με ρώτησε αν κάνω πιάτσα.
Του είπα ότι είμαι σερβιτόρα.
Το ποτό είχε ναρκωτικά και άρχισε να νιώθει άρρωστη.
Έφυγε από το μπαρ, αυτός πρότεινε να την πάει σπίτι,
εκείνη δέχτηκε,
και πριν το καταλάβει, ήταν καθ' οδόν για Νιου Τζέρσεϊ.
Λιποθυμούσα συνεχώς.
Όταν συνήλθε,
είχε βαθιές δαγκωνιές στο στήθος,
είχε ξυλοκοπηθεί, είχε δεχτεί σεξουαλική επίθεση.
Ξύπνησα σε ένα σκοτεινό μέρος,
και μου είπε
"Μην ανησυχείς, παλιά έμενα εδώ".
12 ΟΚΤΩΒΡΙΟΥ 1978
ΕΠΙΖΩΣΑ #2 ΣΟΥΖΑΝ ΓΚΑΪΓΚΕΡ
Όταν συνήλθα, ο δράστης είχε φύγει.
Μου πήρε τα κοσμήματα. Δεν μπορούσα να κουνηθώ.
Πονούσα παντού.
Το προηγούμενο βράδυ,
μια πόρνη, η Σούζαν Γκάιγκερ,
προσεγγίστηκε κοντά στο Μπρόντγουεϊ.
Με ρώτησε αν κάνω πιάτσα.
Του είπα ναι. Χρειαζόμουν τα λεφτά.
Αυτό το άτομο της ζήτησε να πάει μαζί του, αλλά ήταν απασχολημένη.
Συμφώνησαν να τον συναντήσει το επόμενο βράδυ,
κι εκείνη πήγε.
Αυτός λέει "Πάμε να πιούμε μερικά ποτά".
Ήξερε ένα ωραίο μέρος, το Flanagans.
Είπε ότι δούλευε με υπολογιστές, έμενε στο Νιου Τζέρσεϊ.
Και με την πρώτη ευκαιρία, τη νάρκωσε.
Τη νάρκωσε και την έφερε στο Νιου Τζέρσεϊ.
Άρχισα να νιώθω ζάλη, κούραση, νύστα.
Εκεί ο δράστης δάγκωσε το στήθος της και της προκάλεσε τρομερά τραύματα.
Την κακοποίησε σεξουαλικά.
Την άφησε εκεί να πεθάνει,
αλλά, με τη χάρη του Θεού, έζησε.
12 ΜΑΪΟΥ 1980
ΕΠΙΖΩΣΑ #3 ΠΑΜΕΛΑ ΓΟΥΑΪΖΕΝΦΕΛΝΤ
Ξύπνησα σε ένα πάρκινγκ και δεν ήξερα τι είχε συμβεί.
Το προηγούμενο βράδυ, ο δράστης την εντόπισε σε δρόμο της Τάιμς Σκουέρ.
Είχε ένα μεγάλο μάτσο με λεφτά.
Μου είπε ότι ήταν 3.000 δολάρια
και είπε "Θέλω να περάσω όλη τη νύχτα μαζί σου".
Αυτός ο τύπος επιδείκνυε τα λεφτά
ζητώντας σεξουαλικές πράξεις.
Στο μπαρ, επέμενε να πιω μαζί του.
Άγγιζε το στήθος μου.
Όλη την ώρα.
Ήταν βάναυσος.
Μετά τη νάρκωσε και την πήγε στο Νιου Τζέρσεϊ,
όπου εκείνη κατήγγειλε άγριο ξυλοδαρμό και σεξουαλική επίθεση.
Όλες αυτές οι υποθέσεις είχαν πολλούς παραλληλισμούς.
Τα θύματα που βρέθηκαν στο Νιου Τζέρσεϊ απήχθησαν από μια περιοχή στη Νέα Υόρκη,
όπου ο Ρίτσαρντ Κάτινχαμ δούλευε στην Blue Cross.
Η Κάρεν Σιλτ.
Βρέθηκε στο πάρκινγκ
των διαμερισμάτων Λέτζγουντ στο Λιτλ Φέρι,
όπου ήταν το διαμέρισμα της Μέριαν Καρ.
Εκεί ζούσε παλιά ο Κάτινχαμ.
Η επίθεση στην Πάμελα Γουάιζενφελντ
ήταν δυο μέρες πριν από την επίθεση στη Λέσλι Ο'Ντελ.
Επίσης, αυτός ο δράστης τις νάρκωνε,
κι ο Ρίτσαρντ Κάτινχαμ είχε στην κατοχή του ηρεμιστικά.
Και όλα τα τραύματα ήταν πολύ παρόμοια.
Τώρα, οι ερευνητές του Μπέργκεν θέλουν το κάθε νέο θύμα
να αναγνωρίσει τον Ρίτσαρντ Κάτινχαμ ως το άτομο που τη βίασε.
Αλλά κάποιες φορές είναι δύσκολο.
Παλιότερα, τη δεκαετία του '70,
πολλές γυναίκες δίσταζαν να μιλήσουν,
γιατί τα θύματα βιασμού αντιμετωπίζονταν φρικτά από τον νόμο.
Ο νόμος της Ν. Υόρκης ήταν επαχθής.
Ακόμα κι αν αναγνώριζες τον βιαστή σου,
αν δεν είχες μάρτυρα πρόθυμο να πει στο δικαστήριο "Ναι, είδα τον βιασμό",
δεν θα καταδικαζόταν.
Αλλά επίσης, αν εργαζόσουν στο σεξ,
ο αστυνομικός θα σε συλλάμβανε
επειδή παραδέχτηκες ότι εργάζεσαι στο σεξ.
Κι εκείνη την εποχή στη Νέα Υόρκη
η βιομηχανία του σεξ ήταν στόχος.
Ο στόχος του Γραφείου Επιβολής του Νόμου στο Κέντρο
είναι η εξάλειψη της πορνείας.
Τόσο καιρό, μόνο γυναίκες συλλαμβάνονταν για το έγκλημα της πορνείας.
Οι άντρες όχι,
παρόλο που ο νόμος έλεγε ότι το φύλο δεν έπαιζε ρόλο.
Η κοπέλα είναι που υφίσταται όλες τις συνέπειες.
ΤΖΟΣ ΑΛΑΝ ΦΡΙΝΤΜΑΝ
Δύο μέτρα και σταθμά; Σίγουρα.
Με συνέλαβαν δεκάδες φορές στη Νέα Υόρκη.
Οι άντρες, οι πελάτες ή όπως θες να τους πεις…
ΜΠΑΡΜΠΑΡΑ ΑΜΑΓΙΑ
…δεν συλλαμβάνονταν ποτέ.
Οι διακινητές δεν συλλαμβάνονταν ποτέ.
Στις περισσότερες περιπτώσεις, ο παραβάτης τη γλίτωνε με μια κλήση.
Αλλά στα τέλη της δεκαετίας του '70 με αρχές του '80,
το φεμινιστικό κίνημα μεγάλωνε.
Οι διαδηλωτές τίμησαν την ανάπτυξη του γυναικείου κινήματος,
από μια μικρή ομάδα φεμινιστριών
σε ένα μεγάλο κίνημα με τη συμμετοχή γυναικών κάθε είδους.
Έτσι, ως αποτέλεσμα αυτού,
υπήρξαν πολλές νέες εξελίξεις στον τρόπο αστυνόμευσης,
και άρχισαν να λένε
"Ας πιάσουμε τους άντρες που τα κάνουν".
Σύμφωνα με τον νέο νόμο, είναι πλέον πταίσμα.
Όταν συλληφθεί ένας πελάτης, του παίρνουν τα αποτυπώματα,
φωτογραφίζεται και κρατείται ωσότου απαγγελθούν κατηγορίες.
-Τι λες για τον νόμο; -Είναι δίκαιος.
Αλλά ως άντρας,
είμαι λίγο προκατειλημμένος ως προς αυτό.
Αλλά σίγουρα δίκαιος, αν θες να μειώσεις τη διακίνηση εδώ.
Πρέπει να υπάρχει ισότητα.
Να ισχύουν τα ίδια για όλους.
Ένα από αυτά που συνέβησαν με το γυναικείο κίνημα
ήταν ότι οι γυναίκες πλέον ένιωθαν ότι μπορούσαν
και έπρεπε να προσδιορίσουν τη σεξουαλική συναίνεση.
Οι νόμοι περί βιασμού άλλαζαν,
και οι γυναίκες κατάλαβαν πια ότι αυτό που τους συνέβαινε
δεν ήταν σωστό,
και άρχισαν να υποστηρίζουν τον εαυτό τους.
Και οι βιασμοί δεν μπορούσαν πια
να κρύβονται κάτω από το χαλί, ξεχασμένοι.
ΑΣΤΥΝΟΜΙΑ
Και στην κομητεία Μπέργκεν,
αυτά τα άλλα θύματα
που δέχτηκαν επίθεση από τον Ρίτσαρντ Κάτινχαμ
τώρα νιώθουν ότι είναι η κατάλληλη στιγμή
να εμφανιστούν και να πουν την ιστορία τους
σχετικά με το τι τους συνέβη, ότι θα ακουστούν.
ΥΠΟΠΤΟΣ ΥΠΟ ΑΝΑΓΝΩΡΙΣΗ
Έτσι, παρουσιάστηκαν
για να προσπαθήσουν να αναγνωρίσουν τον τύπο που τους επιτέθηκε.
Όμως, όταν ήρθε η ώρα για την αναγνώριση,
ο Κάτινχαμ ξύρισε το μουστάκι του και φαινόταν τελείως διαφορετικός.
Ήθελε να εμποδίσει την αναγνώριση.
Στ' αλήθεια, αν δεν ήμουν αστυνομικός, δεν θα τον αναγνώριζα.
Ήταν τελείως διαφορετικός.
Αλλά η Σούζαν Γκάιγκερ, η Πάμελα Γουάιζενφελντ
και η Κάρεν Σιλτ
αναγνώρισαν τον Ρίτσαρντ Κάτινχαμ.
Και τώρα στο Νιου Τζέρσεϊ,
τα ΜΜΕ ανέφεραν ότι ο Ρίτσαρντ Κάτινχαμ ήταν ύποπτος
για τα θύματα που βρέθηκαν στην κομητεία Μπέργκεν.
ΑΝΔΡΑΣ ΥΠΟΠΤΟΣ ΓΙΑ ΦΟΝΟΥΣ
Πολύ γρήγορα, η αστυνομία της Νέας Υόρκης
βλέπει τις δημοσιεύσεις για τον Ρίτσαρντ Κάτινχαμ.
Ανακαλύπτουν ομοιότητες μεταξύ των δύο υποθέσεων
και σκέφτονται
ότι ο Ρίτσαρντ Κάτινχαμ μπορεί να είναι ο Διαμελιστής.
Αυτό οδήγησε στην εξιχνίαση.
Τώρα οι ντετέκτιβ συνεργάζονται.
Μιλάνε, συνεργάζονται,
εξετάζουν τα πάντα, συγκρίνουν τα πάντα, συνδυάζουν τις υποθέσεις.
Έτσι, η εισαγγελία της κομητείας Μπέργκεν εξέδωσε ένταλμα έρευνας
για το σπίτι του Ρίτσαρντ Κάτινχαμ.
Όταν μπήκαν στο σπίτι του στο Λόνταϊ,
οι ερευνητές ανακάλυψαν ένα κρυφό δωμάτιο μέσα στο σπίτι,
που ήταν πολύ σημαντικό εύρημα.
Ήταν ένα δωμάτιο στο υπόγειο του σπιτιού.
Μπορούσε να πάει εκεί, να κλειδώσει και να μείνει μόνος.
Μακριά από τη γυναίκα του, που είχε ζητήσει διαζύγιο.
Και αυτά που βρήκαν τους άφησαν με το στόμα ανοιχτό.
Είχε πορνογραφικά έργα τέχνης,
κολλητική ταινία,
βιβλία για τον σαδομαζοχισμό.
Βρίσκουν όλα αυτά τα γυναικεία ρούχα, τις τσάντες…
Μέσα στο δωμάτιο, είχε ένα χρηματοκιβώτιο
μέσα στο οποίο φυλούσε πράγματα.
Βρήκαν, όπως αποδείχτηκε,
το κλειδί του σπιτιού της Μέριαν Καρ,
στο οποίο δεν θα είχε πρόσβαση χωρίς πρόσβαση στην ίδια την Καρ.
Βρήκαν ένα μικρό κοάλα. Ανήκε στη Βάλερι Ανν Στριτ.
Η αστυνομία ανακάλυψε κάτι που έγινε γνωστό ως αίθουσα με τρόπαια.
Το τρόπαιο είναι απόδειξη επιτυχημένου κυνηγιού.
Και ιδού, υπήρχε ένα κολιέ
της Τζιν Ανν Ρέινερ,
του θύματος στο ξενοδοχείο Seville.
Το ίδιο κολιέ που φαίνεται στη φωτογραφία σύλληψης
είναι εκεί.
Ξαφνικά είχαν στοιχεία που συνέδεαν τον τύπο
που βασάνιζε και δολοφονούσε γυναίκες στο Μπέργκεν
με τον διάσημο Διαμελιστή της Νέας Υόρκης.
Και τώρα, για τον Ρίτσαρντ Κάτινχαμ,
όλο το οικοδόμημα άρχισε να καταρρέει.
ΡΙΤΣΑΡΝΤ ΚΑΤΙΝΧΑΜ
Τον περασμένο χειμώνα μιλήσαμε για άγριους φόνους ιερόδουλων
στη Νέα Υόρκη. Οι φόνοι παραμένουν ανεξιχνίαστοι.
Αλλά τώρα ίσως υπάρχουν σημαντικές εξελίξεις.
Θέλουν τον 33χρονο Ρίτσαρντ Κάτινχαμ, χειριστή υπολογιστών από το Νιου Τζέρσεϊ.
Και τώρα, ο Κάτινχαμ κρατείται με εγγύηση 350.000 δολαρίων
σχετικά με τον φόνο μιας ιερόδουλης
στο Quality Inn στο Χάζμπρουκ Χάιτς, Νιου Τζέρσεϊ.
Όταν ήρθα στη δουλειά
και μάθαμε ότι ο Ρίτσι συνελήφθη στο Νιου Τζέρσεϊ,
πάθαμε όλοι σοκ.
Και συνεχίσαμε να μαθαίνουμε για περισσότερους φόνους.
Όχι μόνο για τους φόνους,
αλλά και τον διαμελισμό των πτωμάτων και όλα αυτά.
Ήταν φρικτό.
Αν σκεφτούμε όλες τις ιστορίες για τις πόρνες
και πώς τις παρέσυρε στο Νιου Τζέρσεϊ,
δεν ακούσαμε ότι τους έκανε κακό.
Κανείς δεν τον κατήγγειλε για… Δεν ξέραμε τι γινόταν.
Ξέραμε μόνο όσα μας έλεγε.
Καθώς περνούσαν οι μέρες, μετά το πρώτο σοκ,
μετά την κατάθεσή μου στην αστυνομία,
ξαφνικά είχα αναλαμπή.
Το διάγραμμα που μου σχεδίασε,
δεν ξέρω γιατί το κράτησα.
Ήταν απλώς εκεί,
ανάμεσα σε διάφορες αηδίες στο συρτάρι μου,
και τους το έδωσα.
Ήθελα πολύ να καταδικαστεί.
Εκκρεμούν 19 κατηγορίες κατά του Ρίτσαρντ Κάτινχαμ,
του 34χρονου προγραμματιστή υπολογιστών από το Νιου Τζέρσεϊ.
Κυρίως για φόνο.
Για τον φόνο της Βάλερι Ανν Στριτ, μιας 19χρονης πόρνης
που φέρεται να πήρε ο Κάτινχαμ από τη Νέα Υόρκη
στις 4 Μαΐου του 1980.
Οι κατηγορίες είναι από δω μέχρι απέναντι.
Στο Νιου Τζέρσεϊ, χορηγήθηκαν βλαβερές ουσίες.
Έχουμε την κατοχή παράνομων συνταγών, φαρμάκων.
Έχουμε την κατοχή μαχαιριού.
Και, φυσικά, έχουμε τον βιασμό, απαγωγή
και επίθεση στις Λέσλι Ο'Ντελ, Σούζαν Γκάιγκερ και Κάρεν Σιλτ,
καθώς και την απαγωγή της Πάμελα Γουάιζενφελντ
και τον φόνο της Βάλερι Στριτ.
Δεν θέλω να φανώ ματαιόδοξος,
αλλά με θεωρούσαν τον καλύτερο δικηγόρο,
όχι μόνο στο Μπέργκεν, αλλά και στο Νορθ Τζέρσεϊ.
Κάθε φορά που υπήρχε άρθρο για ένα σημαντικό έγκλημα στην κομητεία,
περίμενα να χτυπήσει το τηλέφωνο.
Θυμάμαι την αρχική επαφή μου με την κυρία Κάτινχαμ.
Είπε χωρίς περιστροφές
"Κε Κόνγουεϊ, σας καλώ για να εκπροσωπήσετε τον γιο μου.
Ο γιος μου δεν έκανε τίποτα κακό".
Ο κος Κάτινχαμ ήταν τόσο αποφασισμένος να αποδείξει ότι είναι αθώος,
που επέμενε να δικαστεί.
19 ΜΑΪΟΥ 1981
ΔΙΚΗ #1 ΝΙΟΥ ΤΖΕΡΣΕΪ
ΒΑΛΕΡΙ ΣΤΡΙΤ ΣΟΥΖΑΝ ΓΚΑΪΓΚΕΡ
ΚΑΡΕΝ ΣΙΛΤ ΠΑΜΕΛΑ ΓΟΥΑΪΖΕΝΦΕΛΝΤ
ΛΕΣΛΙ ΑΝΝ Ο'ΝΤΕΛ
Αυτό που κάνει τη δίκη ιστορικά ενδιαφέρουσα
είναι ότι είναι μία από τις πρώτες δίκες
στις οποίες παρουσιάστηκαν στοιχεία έξης, "υπογραφής".
Ο Ντένις Κέιλο, που ήταν εισαγγελέας εκείνη την εποχή,
ισχυριζόταν ότι
η υπογραφή του Κάτινχαμ ήταν η απαγωγή, οι χειροπέδες,
η χρήση κολλητικής ταινίας στα θύματα,
ο ακρωτηριασμός.
Έσερνε το μαχαίρι κατά μήκος του σώματος των γυναικών,
για να τις φέρει σε κατάσταση φόβου.
Ξέρεις, η υπογραφή είναι ίδια, παρά τον διαφορετικό τρόπο δράσης.
Ένα θύμα μαχαιρώθηκε, ένα άλλο στραγγαλίστηκε.
Κάποια βρέθηκαν έξω,
άλλα θύματα βρέθηκαν μέσα.
Μπορεί να διαπράττει αυτά τα εγκλήματα με διαφορετικούς τρόπους,
αλλά η υπογραφή είναι η ίδια,
κι αυτό ήταν πολύ προηγμένο εκείνη την εποχή.
Και μετά ο εισαγγελέας κάλεσε κάποια θύματα που επέζησαν
και η κατάθεσή τους ήταν κρίσιμη.
Έχω την αόριστη ανάμνηση ότι είχε καεί το στήθος μου.
Ότι πονούσα πολύ.
ΚΑΤΑΘΕΣΗ ΚΑΡΕΝ ΣΙΛΤ
Ένιωθα σαν να ήμουν νεκρή.
Είπε ότι θα πληρώσω για το ότι είμαι πόρνη, όπως οι άλλες.
ΚΑΤΑΘΕΣΗ ΛΕΣΛΙ ΑΝΝ Ο'ΝΤΕΛ
Κι ότι αν έκανα κάτι που δεν ήθελε,
θα με σκότωνε.
Βρισκόμουν σε δωμάτιο ξενοδοχείου
και ξύπνησα την ώρα που με χτυπούσε με ένα λάστιχο και με δάγκωνε.
Ο Τζιμ.
Είπε ότι τον έλεγαν Τζιμ.
Το όνομα δεν σήμαινε τίποτα.
Ο εισαγγελέας είπε "Βλέπετε εδώ τον άντρα που σας επιτέθηκε;"
"Ναι. Είναι αυτός".
Και μετά ο εισαγγελέας κατέθεσε εγκληματολογικά στοιχεία,
όπως τα κοσμήματα
που πήρε από τα θύματα
και ήταν στην κατοχή του,
καθώς και τα αποτυπώματα.
Στην υπόθεση του φόνου της Βάλερι Στριτ
ο δράστης είχε αφήσει αποτύπωμα πάνω στον βραχίονα της χειροπέδης.
Δεν βρήκαν σε ποιον ανήκει το αποτύπωμα,
μέχρι που συνέλαβαν τον Ρίτσαρντ Κάτινχαμ.
Βασικά, ο Ρίτσαρντ Κάτινχαμ ανέλαβε ο ίδιος την υπεράσπισή του.
Η οποία συνοψίζεται στο "Δεν το έκανα εγώ".
ΦΩΝΗ ΤΟΥ ΚΑΤΙΝΧΑΜ
Τα περισσότερα δεν συνέβησαν έτσι.
Οι αστυνομικοί είναι τα πιο διεφθαρμένα άτομα του κόσμου.
Θα σου φορτώσουν ψεύτικα στοιχεία.
Θα κρύψουν στοιχεία που είναι υπέρ σου.
Αργότερα είπε
"Εσείς βάλατε το αποτύπωμά μου στη χειροπέδη
όταν μου τις φορέσατε πίσω από την πλάτη,
και έτσι πήρατε αυτό το αποτύπωμα".
ΦΩΝΗ ΤΟΥ ΚΑΤΙΝΧΑΜ
Όταν βρήκαν το δωμάτιο,
το έκαναν να φαίνεται σαν να ήταν ενθύμια από θύματα.
Είπε "Τα κοσμήματα που βρήκατε
τα βρίσκεις στην οδό Κανάλ. Είναι σύμπτωση".
Ότι δεν τα πάει καλά με τη σύζυγο, οπότε συναντά κυρίες της νύχτας.
Ήμουν άθλιος σύζυγος.
Μου άρεσε η νυχτερινή ζωή
και έβγαινα με γυναίκες κάθε βράδυ.
Είπε ότι του άρεσε ένα ασυνήθιστο είδος σεξ.
Αυτό απολάμβανε και αυτό πλήρωνε.
Είπε ότι η Λέσλι Ανν Ο'Ντελ του επέτρεψε να κάνει όσα της έκανε.
Δες τις φωτογραφίες της από τον τόπο.
Δεν θα δεις ένα χτυπημένο άτομο.
Είπε ότι αυτή τον παρεξήγησε.
"Πρέπει να πονέσει. Πλήρωσα για σαδομαζοχιστικό".
Όσον αφορά τις γυναίκες που τον είχαν αναγνωρίσει,
είπε ότι οι γυναίκες είπαν ψέματα.
Οι πόρνες θα πουν οτιδήποτε στην αστυνομία. Ό,τι θέλει να πουν.
Καμιά πόρνη δεν θυμάται κάποιον ύστερα από δυο χρόνια,
αλλά αυτή θα πει "Αυτός είναι".
Γιατί αυτό θέλει η αστυνομία να πει.
Το άλλοθί του ήταν ότι ήταν στη δουλειά την ώρα που έγιναν τα εγκλήματα,
και είχε τα δελτία απασχόλησης.
Πήγαινα στη δουλειά κάθε μέρα. Δούλευα και 200 συνεχόμενες μέρες.
Έκανα πολλές υπερωρίες.
Αλλά αποδείχτηκε
ότι κάποιοι συνάδελφοί του στην Blue Cross and Blue Shield
ήταν πρόθυμοι να παρουσιαστούν και να καταθέσουν.
Άλλοι στο γραφείο φοβήθηκαν να καταθέσουν εναντίον του,
γιατί φοβήθηκαν
μήπως βλάψει εκείνους ή τους δικούς τους.
Αλλά εγώ ήθελα να τον κρεμάσω,
και γι' αυτό δεν φοβήθηκα να καταθέσω.
Το άλλοθί του για πολλούς φόνους ήταν "Δούλευα.
Δούλευα".
Και μετά είπα στην εισαγγελία
"Μπορώ να σας πω γιατί δεν ήταν εκεί".
Άλλαζε την ώρα,
και τους είπα πώς το έκανε.
Ο Ρίτσαρντ κι εγώ ξέραμε πώς να αλλάζουμε το ρολόι του υπολογιστή.
Μόλις αρχίσεις τη δουλειά,
βάζεις το ρολόι δέκα ώρες μπροστά,
και όταν εκτυπώνεται στο αρχείο καταγραφής,
εκτυπώνει εκείνη την ώρα.
Άρα τα δέκα λεπτά ήταν δέκα ώρες.
Δεν είχα ιδέα τι έκανε όταν άλλαζε την ώρα.
Ο φόνος θα ήταν το τελευταίο πράγμα στη λίστα.
Τίποτα δεν ήθελα πιο πολύ από το να πάει φυλακή.
Δεν με ένοιαζε τι θα πάθαινα.
Τώρα πια η εισαγγελία είχε συντριπτικά στοιχεία εναντίον του.
Οι ένορκοι επέστρεψαν και τον έκριναν ένοχο για τις κατηγορίες.
Νομίζω ότι ο κόσμος φοβόταν
να τον αφήσει ελεύθερο.
Αυτός ο τύπος ήταν απειλή, έπρεπε να πάψει να κυκλοφορεί,
και νομίζω ότι οι ένορκοι πείστηκαν γι' αυτό.
Όταν οι ένορκοι εξέδωσαν την ετυμηγορία, ο Κάτινχαμ δεν αντέδρασε.
Δεν έδειξε κανένα συναίσθημα.
Αλλά η μητέρα του εκδηλώθηκε. Και η αδελφή του. Βέβαια.
Ήταν θυμωμένη, λες και έφταιγα εγώ.
Μετά τη δίκη…
28 ΣΕΠΤΕΜΒΡΙΟΥ 1982
έφεραν τη δολοφονία
μιας πρώην γειτόνισσάς του στο Λιτλ Φέρι.
ΔΙΚΗ #2 - ΝΙΟΥ ΤΖΕΡΣΕΪ
Της Μέριαν Καρ, που δεν απήχθη από τη Νέα Υόρκη.
Φυσικά, κρίθηκε ένοχος και γι' αυτόν τον φόνο.
Ο Ρίτσαρντ Κάτινχαμ δικάζεται ξανά για φόνο στη Ν. Υόρκη.
Η υπόθεση αφορά τρεις ιερόδουλες που δολοφονήθηκαν.
31 ΜΑΪΟΥ 1984
ΔΙΚΗ #3 - ΝΕΑ ΥΟΡΚΗ
Στη δίκη της Νέας Υόρκης…
ΓΚΟΥΝΤΑΡΖΙ ΑΓΝΩΣΤΗ - ΡΕΪΝΕΡ
ο νταβατζής της μητέρας μου, Τζέιμς Τόμας,
περίμενε να ξεκινήσει ξανά η συνεδρίαση του δικαστηρίου
στον διάδρομο.
Μάλλον ο Κάτινχαμ ήταν στον διάδρομο την ίδια ώρα.
Πιάστηκαν στα χέρια,
κι ο Τζέιμς γρονθοκόπησε τον Κάτινχαμ
επανειλημμένα, λέγοντας "Άσε με να τον χτυπήσω άλλη μια φορά".
ΕΝΟΧΟΣ ΓΙΑ ΤΟΥΣ ΦΟΝΟΥΣ ΜΕ ΤΟΝ ΔΙΑΜΕΛΙΣΜΟ
Ο Ρίτσαρντ καταδικάστηκε σε σχεδόν 200 χρόνια συνολικά
στη φυλακή του Τρέντον.
Το 1984 πήγα στο Τρέντον
για να τον ρωτήσω ποια ήταν η άγνωστη
που δολοφόνησε στο Travel Inn.
Για να το μάθει η οικογένεια. Δεν έχουν τίποτα άλλο.
Όσο ήμουν εκεί, ήταν πολύ υπεροπτικός
και είχε ένα χαμόγελο σαν να με κορόιδευε.
Τελικά δεν μου είπε τίποτα.
Ο Κάτινχαμ έμεινε στη φυλακή 30 χρόνια.
Ούτε γράμμα, ούτε λέξη,
ούτε το παραμικρό σχόλιο σε κανέναν…
μέχρι το 2009.
-Γεια. -Γεια.
Είμαι η Νάντια Φεζάνι, δημοσιογράφος.
Παίρνω συνεντεύξεις από σίριαλ κίλερ για να δω την ψυχολογική πλευρά τους.
Ο Ρίτσαρντ Κάτινχαμ δεν είχε ομολογήσει ποτέ.
Οπότε, όταν τον ρώτησα γιατί σκότωσε τόσες γυναίκες,
εξεπλάγην που μου το εξήγησε.
Ήταν παιχνίδι για μένα. Ήταν…
Ήταν κυρίως ψυχολογικό.
Κατάφερα να κάνω
σχεδόν κάθε γυναίκα να κάνει ό,τι ήθελα.
Ψυχολογικά.
Ξέρετε, μέσω της απειλής ή της υπονοούμενης απειλής.
Ότι θα τις βλάψω
ή θα τις σκοτώσω.
Είναι σχεδόν θεϊκό.
Δηλαδή, έχεις τον πλήρη έλεγχο της μοίρας κάποιου ατόμου.
Ο Κάτινχαμ ισχυρίζεται ότι
ένας από τους λόγους που επέλεγε να σκοτώσει
ήταν όταν πίστευε
ότι κάποιες από αυτές θα έκαναν καταγγελία στην αστυνομία.
Οι φόνοι έγιναν κατά 99 τοις εκατό μόνο για να προστατευτώ.
Η υπόθεση της Μέριαν Καρ.
Ήθελε να φύγει, κι εγώ δεν την άφηνα να φύγει.
Και μετά είπε τη μοιραία πρόταση
"Θα πάω στους μπάτσους το πρωί".
Μόνο αυτήν την πρόταση. Αν δεν την ξεστόμιζε, θα ζούσε.
Αλλά όταν την είπε, ήξερα ότι έπρεπε να πεθάνει.
Πριν από τη συνέντευξη,
ο Ρίτσαρντ Κάτινχαμ δεν είχε ομολογήσει τους δύο φόνους
που είχε διαπράξει στο Travel Inn της Τάιμς Σκουέρ.
Αποκάλυψε στη Νάντια
ότι ήξερε την Ντίντε Γκουντάρζι,
και ότι είχε κόψει το κεφάλι και τα δύο χέρια της,
γιατί τον είχαν δει μαζί της
και ανησυχούσε ότι θα τον συνέδεαν με αυτήν.
Είπε ότι έφυγε από το ξενοδοχείο στις τρεις και μισή το πρωί
και περπατούσε στην Τάιμς Σκουέρ.
Κουβαλούσε τα κεφάλια σε μια σακούλα.
Τον σταμάτησαν δυο αστυνομικοί και είπαν "Πού πας τόσο αργά;"
Τους είπε "Πάω να πάρω κάτι να φάω".
Και τον άφησαν να φύγει.
Οπότε, συνέχισε να περπατά.
Ξεπερνούσα τα όρια του νόμου
και συνέχιζα, αφού μπορούσα να ξεφύγω.
Κι όσο ξεφεύγεις, τόσο πιο πολλά θες να κάνεις.
Ο Κάτινχαμ ισχυρίστηκε αργότερα ότι τα έβαλε στο πορτμπαγκάζ του
και μετά επέστρεψε στο δωμάτιο του ξενοδοχείου…
και έβαλε φωτιά στα σώματα.
Αυτό που συνέβαινε θα συνεχιζόταν για πάντα.
Αυτή ήταν η ξεχωριστή ζωή που ζούσα.
Σήμερα, νιώθεις καθόλου τύψεις;
Βεβαίως.
Αν έπρεπε να το ξανακάνω, μάλλον δεν θα συνέβαινε τίποτα.
Δεν περίμενα ποτέ να με πιάσουν.
Συζητάμε μόνο αυτές για τις οποίες με έπιασαν.
Πόσες σκότωσες πραγματικά;
Καλά, λένε ότι δεν υπάρχει ο τέλειος φόνος.
Έκανα πάνω από 80 τέλειους φόνους που δεν έμαθαν ποτέ.
Είπε ότι δεν έκανε μόνο τους φόνους για τους οποίους κρίθηκε ένοχος.
Είπε ότι σκότωνε γυναίκες
κάθε δυο βδομάδες επί 13 χρόνια.
Συνολικά, αυτό σημαίνει 85 ως 100.
Ήταν κάτι το σταθερό.
Αν και οι ισχυρισμοί του φαίνονται εξωπραγματικοί,
είναι απολύτως δυνατό.
Περνούσα απαρατήρητος. Κανείς δεν το ήξερε.
Νομίζω ότι αυτός θα σκότωνε οπουδήποτε,
αλλά η Τάιμς Σκουέρ της εποχής ήταν πρόκληση
για κάποιον σαν τον Ρίτσαρντ, που ήταν σαδιστής.
Περπατούσε κι έβλεπε τις εργαζόμενες στο σεξ,
τα πιπ σόου και όλα αυτά τα σκοτεινά, ερωτικά, σεξουαλικά θεάματα.
Ήταν πολύ μεγάλος πειρασμός.
Σε κάθε βήμα, η ευκαιρία ήταν εκεί.
Του έδωσε σχεδόν ασυλία.
Όλοι το κάνουν.
Όλοι χρησιμοποιούν όλους τους άλλους.
Όλοι είναι υποβαθμισμένοι
στο κομμάτι της σεξουαλικής βιομηχανίας της Τάιμς Σκουέρ.
Η πορνογραφία δεν αποδοκιμάζεται, θα έλεγα,
όπως πριν από λίγα χρόνια.
Σήμερα την αντιμετωπίζουν ως κάτι το απόλυτα φυσιολογικό.
Η πορνογραφία θεωρείται φυσιολογική.
Εδώ δικαστές, δικηγόροι, δημοσιογράφοι θεωρούν το Βαθύ Λαρύγγι εξαιρετικό.
ΓΚΛΟΡΙΑ ΣΤΑΪΝΕΜ ΦΕΜΙΝΙΣΤΡΙΑ
Ήταν εξευτελιστικό, αηδιαστικό, άρρωστο, σαδιστικό.
Κλείστε το!
ΤΟ ΠΟΡΝΟ ΕΙΝΑΙ ΨΕΜΑ
Χιλιάδες θυμωμένες γυναίκες διαδήλωσαν σήμερα στην Τάιμς Σκουέρ,
την καρδιά της βιομηχανίας του πορνό.
Λένε ότι προωθεί τη βία κατά των γυναικών.
Έκαναν το πορνό φεμινιστικό στόχο.
Τη δεκαετία του '70, η ομάδα Γυναίκες κατά της Πορνογραφίας
έκανε μια εκστρατεία μεταρρύθμισης με στόχο την καταπολέμηση του πορνό,
όχι μόνο τοπικά, σε όλη τη χώρα.
Η αντίρρησή μας στην πορνογραφία είναι η χρησιμοποίηση και η κακοποίηση γυναικών.
Είναι οι βίαιες εικόνες γυναικών,
όπου τις δένουν, τις χτυπούν, τις βιάζουν, τις βασανίζουν και τις δολοφονούν
για διέγερση, ψυχαγωγία ή κέρδος.
Έτσι, οι Γυναίκες κατά της Πορνογραφίας
ενώθηκαν με αυτούς που ήθελαν να καθαρίσουν την Τάιμς Σκουέρ.
Το Γραφείο Επιβολής του Νόμου στο Κέντρο και η δουλειά που κάναμε εκεί
έκαναν μεγάλη διαφορά.
Αλλά ο καθοριστικός παράγοντας που έβαλε φρένο στη βιομηχανία του σεξ
ήταν το AIDS.
Εδώ και μήνες, σας λέμε για την ασθένεια AIDS
ή Σύνδρομο Επίκτητης Ανοσολογικής Ανεπάρκειας.
Τα μισά από αυτά τα περιστατικά είναι στη Νέα Υόρκη.
Την επιδημία του AIDS τη συνειδητοποιήσαμε γύρω στο 1981.
Ήταν σαν σενάριο επιστημονικής φαντασίας για τον θάνατο.
Υπήρχε μεγάλη ανησυχία για τις επιχειρήσεις σεξ
και τους εργαζόμενους στην Τάιμς Σκουέρ.
Το ζωντανό σεξ στη σκηνή σταμάτησε.
Δεν το έβλεπες αυτό πια,
γιατί ήταν πολύ επικίνδυνο.
Με πλειοψηφία,
το Συμβούλιο Δημόσιας Υγείας της Ν. Υόρκης επέτρεψε στις τοπικές αρχές
να κλείνουν κάθε επιχείρηση
που εξυπηρετεί το κοινό κι επιτρέπει το λεγόμενο "επικίνδυνο σεξ".
Όπως λουτρά για γκέι, βιβλιοπωλεία πορνό,
και σεξ κλαμπ ετεροφυλοφίλων.
Κάθε Παρασκευή στις έντεκα,
συνήθως 50 ετεροφυλόφιλα ζευγάρια είναι στο Plato's Retreat,
αλλά απόψε στις 8:40,
μόλις 20 λεπτά πριν από το άνοιγμα,
ο δήμος έκλεισε αυτήν την παιδική χαρά του σεξ.
Έτσι, οι επιχειρήσεις και οι εργαζόμενοι του σεξ
έπαιρναν πόδι, με το AIDS να δίνει επιπλέον ώθηση.
ΓΥΜΝΑ ΚΟΡΙΤΣΙΑ ΕΠΙΘΕΩΡΗΣΗ
Πολλοί δήμαρχοι είχαν υποσχεθεί να καθαρίσουν την Τάιμς Σκουέρ,
και οι πολίτες έχουν δίκιο να είναι επιφυλακτικοί.
Αλλά αν πήγατε στην περιοχή τελευταία,
θα ξέρετε ότι έχουν γίνει κάποιες αλλαγές.
Ο αριθμός των επιχειρήσεων με πιπ σόου, μασάζ και πορνό
μειώθηκε στο μισό την τελευταία επταετία.
Η εγκληματικότητα στην Τάιμς Σκουέρ μειώθηκε.
Απόψε μάθαμε ότι ο δήμαρχος Κοχ σκέφτεται ένα σχέδιο
για να μετατρέψει την περιοχή πορνό της Τάιμς Σκουέρ
σε ένα είδος πάρκου αναψυχής.
Νέα ανάπτυξη άρχισε στις αρχές της δεκαετίας του '80,
με ουρανοξύστες γραφείων,
ξενοδοχεία, νόμιμα θέατρα.
Ο δήμος χαρακτήρισε ακατάλληλη μια πολύ μεγάλη περιοχή.
Αλλά κάποια ιστορικά θέατρα στην 42η Οδό διατηρήθηκαν.
Το θέατρο New Amsterdam, που ανέβασε το Ziegfeld Follies το 1903,
επρόκειτο να κατεδαφιστεί.
Με κάποιο τρόπο, η Disney κι ο δήμος της Νέας Υόρκης,
με 30 ή 40 εκατ. δολάρια,
κατάφεραν να το ανακαινίσουν και παραμένει ως σήμερα.
Ο ΒΑΣΙΛΙΑΣ ΤΩΝ ΛΙΟΝΤΑΡΙΩΝ
Εκεί πρωτοείδαμε τον Βασιλιά των Λιονταριών.
Είναι υπέροχο.
Η Τάιμς Σκουέρ μοιάζει πλέον με την Disneyland,
οπότε έχει πραγματικά εξελιχθεί
τα τελευταία 20 με 30 χρόνια.
Η εγκληματικότητα έπεσε κατακόρυφα
και ο τουρισμός εκτινάχθηκε στα ύψη.
Νομίζω ότι το 85 τοις εκατό των επισκεπτών της Νέας Υόρκης
έρχεται εδώ.
Οι τουρίστες το λατρεύουν, αλλά "αποστείρωσε" την περιοχή.
Η Τάιμς Σκουέρ έγινε σαν κάθε άλλη πόλη.
Είναι πολύ συνηθισμένη.
Η παλιά Τάιμς Σκουέρ ήταν ασυνήθιστη.
Μοναδική.
Ωστόσο, καταλαβαίνω γιατί χάθηκε.
Η παλιά Τάιμς Σκουέρ
δεν ήταν καλό μέρος.
Κατέστρεψε τις ζωές πολλών ανθρώπων.
Με εκμεταλλεύονταν στο πεζοδρόμιο
επί 13 χρόνια.
Έχω δει μια μελέτη που λέει ότι η μέση διάρκεια ζωής κάποιου…
που έζησε όσα έζησα εγώ είναι επτά χρόνια.
Δεν έχω γνωρίσει κανέναν
που να έκανε πεζοδρόμιο στη Νέα Υόρκη τότε
και να ζει ακόμα σήμερα.
Ποτέ.
Οπότε, όσο ήμουν στη Νέα Υόρκη,
δεν είχα ταυτότητα, δεν είχα κοινωνική ασφάλιση,
δεν είχα πιστοποιητικό γέννησης. Τίποτα.
Αν πέθαινα, κανείς δεν θα ήξερε ποια ήμουν.
Θα ήμουν απλώς μια άγνωστη.
ΔΙΑΜΕΛΙΣΤΗΣ
ΑΓΝΩΣΤΗ ΓΥΝΑΙΚΑ
Κατά τη δεκαετία του '70 και ως τη δεκαετία του '80,
πολλά πτώματα εργαζομένων στο σεξ που έβρισκαν
τα κατέγραφαν ως ΔΕΑ,
δηλαδή "Δεν Εμπλέκεται Άνθρωπος".
Με άλλα λόγια, είχαν τόσο λίγο σεβασμό
και αξία στην κοινωνία,
σύμφωνα με την αστυνομία, ώστε δεν άξιζε να εξιχνιάσουν
το έγκλημα που διαπράχθηκε εναντίον τους.
Η αστυνομία δεν κυνηγούσε τον δράστη.
Το βρίσκω αποκρουστικό.
ΑΝΔΡΑΣ ΑΠΟ ΤΟ Ν. ΤΖΕΡΣΕΪ Ο ΔΙΑΜΕΛΙΣΤΗΣ
Νομίζω ότι είναι απαίσιο
όταν ένας δολοφόνος σκοτώνει κάποιον και πιστεύει ότι θα ξεφύγει.
Κι αν υπάρχουν εκατό γυναίκες και παιδιά που σκότωσε ο Ρίτσαρντ,
θα πήγαινε στον τάφο με όλες αυτές τις ανεξιχνίαστες υποθέσεις.
Δεν το χωράει το μυαλό μου.
Οπότε, ήθελα να μάθω περισσότερα
και ήξερα ότι θα τα μάθαινα μόνο από τον Ρίτσαρντ.
Έτσι ξεκίνησε η σχέση μου μαζί του.
Δεν είμαστε φίλοι.
Είναι ένα πολύ άρρωστο άτομο.
Και καθώς άρχισα να τον επισκέπτομαι περισσότερο,
αποκάλυψε λεπτομέρειες
για πραγματικά τραυματικές εμπειρίες με νέα κορίτσια.
Για θανάτους που προκάλεσε.
Το ένα έφερε το άλλο. Κατέληξα να δουλεύω με τους αστυνομικούς
για να κλείσουμε κάποιες ανεξιχνίαστες υποθέσεις.
Οι ερευνητές ξεκίνησαν συντονισμένες προσπάθειες σε πολλά μέρη
για να ερευνηθούν άλλες υποθέσεις για τις οποίες ευθύνεται αυτός.
Το 2010 ο Κάτινχαμ ομολόγησε τον φόνο της Νάνσι Βόγκελ.
Τον Οκτώβριο του 1967,
η Νάνσι Βόγκελ, μια νεαρή μητέρα,
πήγε να παίξει μπίνγκο
κι εξαφανίστηκε στα προάστια του Νιου Τζέρσεϊ.
Τρεις μέρες αργότερα, βρέθηκε νεκρή στο αμάξι της, γυμνή.
Την είχαν βιάσει και στραγγαλίσει.
Τα ρούχα της ήταν διπλωμένα τακτικά.
Δήλωσε ένοχος γι' αυτό
και πήρε άλλη μία ισόβια ποινή για την υπόθεση αυτή.
Κύριε Κάτινχαμ, διαπράξατε τα αδικήματα
για τα οποία δηλώνετε ένοχος;
Ναι.
Ο Κάτινχαμ ομολόγησε κι άλλους φόνους.
ΝΤΕΝΙΣ ΦΑΛΑΣΚΑ
Πέντε φόνους στην κομητεία Μπέργκεν
που παρέμεναν ανεξιχνίαστοι από το 1968,
το 1969…
ΑΪΡΙΝ ΜΠΛΕΪΖ
και το 1974.
ΜΑΙΡΗ ΑΝΝ ΠΡΑΪΟΡ
Ήταν μαθήτριες, έφηβες.
ΛΟΡΕΪΝ ΜΑΡΙ ΚΕΛΙ
Φαίνεται πως ξεκίνησε με νέες κοπέλες και κορίτσια
στα προάστια, όχι μακριά του.
Έτσι το ξεκίνησε.
Η Μέριαν Καρ,
η Νάνσι Βόγκελ
και οι μαθήτριες
δεν ταίριαζαν στο αρχικό του προφίλ,
γιατί δεν ήταν εργαζόμενες στο σεξ.
Παραδοσιακά, οι περισσότεροι σίριαλ κίλερ αρχίζουν τους φόνους κοντά στο σπίτι τους.
Αλλά μόλις δουν την έκταση της έρευνας
και συνειδητοποιήσουν ότι ίσως συλληφθούν, απομακρύνονται.
Για εκείνον, ήταν μια μετάβαση
στο να στοχεύσει πόρνες στην Τάιμς Σκουέρ.
Οι σίριαλ κίλερ
συνήθως στοχεύουν άτομα που υποτιμά η κοινωνία.
Και οι εργαζόμενοι στο σεξ
υποτιμούνται σε όλο τον κόσμο από την κοινωνία.
Η Τάιμς Σκουέρ διευκόλυνε τον Ρίτσαρντ Κάτινχαμ
παρέχοντάς του πιθανά θύματα.
Το στοιχείο που οι εργαζόμενοι στο σεξ θεωρούν ως το πιο προβληματικό
είναι η παρανομία του επαγγέλματός τους.
Γι' αυτό ζητούν την αποποινικοποίηση
ως πρώτο βήμα για τη δημιουργία κανονισμών
με τους δικούς τους όρους, που θα θέσουν οι ίδιοι,
σε συνθήκες που τους παρέχουν ασφάλεια,
ανοίγοντας τελικά τον δρόμο
για να εξαλειφθεί το στίγμα του να εργάζεσαι στο σεξ.
Το σπουδαιότερο μήνυμα από αυτήν την υπόθεση
είναι ότι ίσως και να δολοφονήθηκαν 100 άτομα και δεν το ξέρουμε.
ΤΟ ΕΝΑ ΘΥΜΑ ΗΤΑΝ ΑΠΟ ΤΟ ΤΡΕΝΤΟΝ
Όλες οι γυναίκες που σκότωσε ο Ρίτσαρντ…
έφυγαν από αυτόν τον κόσμο με φρικτό τρόπο.
Πάντα με καταθλίβει αυτό.
Σαν μαύρο σύννεφο.
Οπότε, διατηρώ μια σχέση με τον Ρίτσαρντ,
γιατί θέλω τα ονόματα
των άγνωστων θυμάτων που τους αφαίρεσε τις ζωές.
Ζωές που το νήμα τους κόπηκε πολύ νωρίς.
Νομίζω ότι πρέπει να τις θυμόμαστε,
γιατί τους αξίζει δικαιοσύνη.
ΑΝ ΠΙΣΤΕΥΕΤΕ ΟΤΙ ΕΝΑ ΑΓΑΠΗΜΕΝΟ ΣΑΣ ΠΡΟΣΩΠΟ
ΥΠΗΡΞΕ ΘΥΜΑ ΤΟΥ ΡΙΤΣΑΡΝΤ ΚΑΤΙΝΧΑΜ,
ΠΑΡΑΚΑΛΟΥΜΕ ΕΠΙΚΟΙΝΩΝΗΣΤΕ ΜΕ ΤΗΝ ΑΣΤΥΝΟΜΙΑ ΤΗΣ ΝΕΑΣ ΥΟΡΚΗΣ
ΣΤΗ ΔΙΕΥΘΥΝΣΗ: crimestoppers.nypdonline.org
Υποτιτλισμός: Ελιάνα Τσακίρη